Коси Марко под лугом ливаду
Коси Марко под лугом ливаду,
Једном косом, три откоса пада.
Мајка виче ону милу ћерку:
„Носи ћерко, милом брату ручак,
Он ми коси под лугом ливаду,
Један коси, три откоса пада:
Први откос — росна детелина,
Други откос — тај рани босиљак,
Трећи откос — питома ружица!

Извор  
Станковић, Ж. 1951. Народне песме у Крајини. Музиколошки институт САНУ: Београд., бр. 103., стр. 75.

Лирске народне песме‎
Народне песме у Крајини